Съдържание
Индекс 🔎︎

# Копиране на графики между документи

Можете да копирате графика от един документ в друг чрез плъзгане и пускане. Ако смятате да публикувате документа, съблюдавайте законите за авторското право и осигурявайте съгласието на авторите.

1. Отворете документа, в който желаете да вмъкнете графичния обект.

2. Отворете документа, от който желаете да копирате графиката.

3. Щракнете върху графиката със задържан клавиш OptionAlt, за да я изберете, без да задействате евентуална хипервръзка, за която тя се отнася.

4. Задръжте бутона на мишката натиснат и изчакайте за момент, докато обектът се копира във вътрешната памет.

5. Плъзнете графиката в другия документ. Ако документите не се виждат един до друг, първо преместете показалеца на мишката върху бутона на документа – цел, държейки бутона на мишката натиснат. Документът ще се покаже и ще можете да придвижите показалеца на мишката в него.

6. Отпуснете бутона на мишката щом сивият текстов курсор се окаже в позицията, където искате да вмъкнете копие на изображението.

7. Ако графиката е свързана с хипервръзка, се вмъква хипервръзката, а не графиката.

Теми, свързани с показаната

Плъзгане и пускане в документ на LibreOffice

Копиране на области от електронни таблици в текстови документи

Копиране на графики от галерията

Добавяне на графики към галерията

Местене и копиране на текст в документи