Съдържание
Индекс 🔎︎

# Настройки

Задава настройките за формули, които важат във всички документи.

За достъп до тази команда...

Отворете документ на Math и изберете LibreOffice - PreferencesИнструменти - Настройки - LibreOffice Math - Настройки.

## Настройки за печатане

### Заглавие

Указва дали желаете името на документа да е включено в разпечатката.

### Текст на формула

Указва дали съдържанието на прозореца Команди да бъде включено в долната част на разпечатката.

### Кант

Прилага тънък кант около областта за формулата в разпечатката. Областите Заглавие и Текст на формула се ограждат с рамки само ако съответното поле е отметнато.

## Формат за печат

### Оригинален размер

Отпечатва формулата, без да приспособява текущия размер на шрифта. Възможно е при големи формули част от командния текст да бъде отрязана.

### Побиране в страницата

Приспособява формулата към формата на страница, използван в разпечатката. Действителният размер ще бъде определен от използвания формат на хартията.

### Мащабиране

Уголемява или смалява отпечатаната формула според зададен коефициент на мащабиране. Въведете желания коефициент направо в полето Мащабиране или го задайте чрез бутоните със стрелки.

## Други настройки

### Игнориране на ~ и ' в края на реда

Указва, че тези заместители за интервали ще бъдат премахнати, ако са в края на ред. В по-раните версии на LibreOffice добавянето на такива знаци в края на ред пречеше на отрязването на десния край на формула при печатане.

### Вграждане само на използваните символи (по-малък файл)

Записва във всяка формула само тези символи, които са използвани в нея. В по-ранните версии на LibreOffice във всяка формула се записваха всички символи.